b'\n_START_ARTICLE_\nIvan Macher\n_START_SECTION_\n\xc5\xbdivljenje in delo\n_START_PARAGRAPH_\nGimnazijo je obiskoval med 1869 in 1877 v Ljubljani, nato je \xc5\xa1tudiral na Dunaju prirodopis, matematiko in fiziko. Izpit je naredil leta 1885. Med letoma 1882 in 1884 je bil suplent na ni\xc5\xbeji gimnaziji v Kranju. Nato se je preselil v Trst, kjer je najprej v letih 1885 in 1886 opravljal preizkusno dobo, potem pa bil tamkaj med letoma 1886 in 1891 suplent. Potem je delal do leta 1895 na gimnaziji v Kotorju. Leta 1895 je bil imenovan za glavnega u\xc4\x8ditelja na u\xc4\x8ditelji\xc5\xa1\xc4\x8du v Ljubljani. Leta 1906 je postal profesor na II. dr\xc5\xbeavni gimnaziji v Ljubljani. V letih 1906-07 je dobil dopust, da je sestavil u\xc4\x8dbenike za pouk \xc5\xbeivalstva in rastlinstva za ni\xc5\xbeje razrede srednjih \xc5\xa1ol. Leta 1907 je postal za\xc4\x8dasni vodja in profesor na mestnem dekli\xc5\xa1kem liceju v Ljubljani. Med letoma 1896-1907 je bil \xc4\x8dlan izpra\xc5\xa1evalne komisije za ljudske in me\xc5\xa1\xc4\x8danske \xc5\xa1ole._NEWLINE_Bil je navdu\xc5\xa1en planinec. Od leta 1896 dalje je bil blagajnik Slovenskega planinskega dru\xc5\xa1tva in nekaj \xc4\x8dasa tudi dru\xc5\xa1tveni podpredsednik._NEWLINE_Pisal je u\xc4\x8dbenike in \xc4\x8dlanke za Planinski vestnik in Izvestja liceja v Ljubljani.'